projecte-aina/catalan_government_crawling huggingface dataset:
L'Arxiu Comarcal de l'Alt Penedès organitza, conjuntament amb la secció d'Història de l'Institut d'Estudis Penedesencs, un cicle de conferències sobre la I Guerra Mundial i la seva repercussió a Catalunya i al Penedès.
Carrossa de denúncia de la I Guerra Mundial durant el Carnaval de 1916.
Col·lecció L'Abans - cedida per Magdalena Cuyàs Durich.
Entre els anys 1914 i 1918 va tenir lloc a Europa la primera gran guerra dels temps contemporanis, la denominada Primera Guerra Mundial, on diferents potències europees s'hi van enfrontar en dos blocs: els aliats i les potències centrals.
Van acabar participant més de 30 països del món perquè van aflorar diferents conflictes latents territorials i colonials.
Aquest cicle pretén explicar i reflexionar sobre la Primera Guerra Mundial a nivell general, quin art va sorgir a Catalunya com a conseqüència del conflicte i quina va ser la seva influència al Penedès.
El programa del cicle consta de tres conferències que es realitzaran en dimarts a les 19:00 hores els dies 10, 17 i 24 de novembre de 2015 a la sala de consulta de l'Arxiu Comarcal de l'Alt Penedès.
Títol: Reflexions sobre la Primera Guerra Mundial cent anys després.
Joan Villarroya Font, catedràtic d'història contemporània a la Universitat de Barcelona
Títol: La Avantguarda a Catalunya després de la I Guerra Mundial: art i esperit de transgressió
Irene Gras, professora del Departament d'Història de l'Art de la Universitat de Barcelona
Títol: El Penedès i la Primera Guerra Mundial
Raimon Soler Becerro, tècnic de suport a la recerca del Departament d'Història i Institucions Econòmiques de la Universitat de Barcelona
Aquesta activitat rep la col·laboració de l'Ajuntament de Vilafranca del Penedès i el Consell Comarcal de l'Alt Penedès.
Arxiu Comarcal de l'Alt Penedès i Institut d'Estudis Penedesencs
Fotografia estereoscòpica de principis del segle XX
Divendres 1 de juny a les 20h de la tarda
Amb motiu de la Setmana Internacional dels Arxius, del 4 al 10 de juny, l'Arxiu Comarcal de l'Alt Penedès ha preparat una exposició de imatges d'entre els anys 1910 al 1930 del segle XX en format estereoscòpic (en 3 dimensions), que donen una visió gens coneguda de Vilafranca, el Penedès i alguns personatges que hi van viure.
La fotografia, està basada en la visualització de dues imatges d'un mateix objecte o lloc, lleugerament desplaçades, fet que implica una doble perspectiva del mateix objecte, paisatge o personatge.
D'aquesta manera, emprant unes ulleres especials amb un ull de color vermell i un altre de color blau, el nostre cervell rep dues imatges però les interpreta com una de sola produint-se una sensació tridimensional, és a dir, afegint una tercera dimensió a les imatges convencionals en 2D.
Les imatges estereoscòpiques, apareixen a la primera meitat del segle XIX, en Charles Wheatstone, físic anglès, estableix les bases de la visió tridimensional, construint ell mateix un aparell per poder apreciar figures geomètriques en relleu.
Als voltants del 1850, ja es dissenya i construeix la primera càmera fotogràfica estereoscòpica, i poc després, un visor amb lents per poder observar les fotografies.
En aquesta exposició, es fan servir imatges originals estereoscòpiques processades informàticament de diferents fons dipositats a l'Arxiu Comarcal de l'Alt Penedès: fons Jaume Casanova, que conté imatges de l'Alt i Baix Penedès, Baix Llobregat, Barcelona i Vilafranca i també imatges del fons Miquel Domingo amb imatges de Sant Quintí de Mediona.
També inclou fotografies del fons fotogràfic de l'Arxiu del Centre Excursionista de Catalunya, custodiat a l'Arxiu Nacional de Catalunya amb obres dels fotògrafs Alsina, Bartomeu, Biosca, Izard i Oliveras.
Per complementar les imatges, hi ha fotografies actuals fetes pel fotògraf Jordi Valls amb la mateixa càmera estereoscòpica original de l'època on podrem observar els canvis que han sofert els paisatges amb el pas dels temps.
Diumenges de 12 a 14h. i de 18 a 20h.
Tastets d'arxiu maridats amb vins i clàssic Penedès
El dia 9 de juny és el Dia Internacional dels Arxius i per aquest motiu tots els arxius obren portes i organitzen diferents activitats culturals durant tota la setmana del 4 a l'10 de juny.
En aquest marc, l'Arxiu Comarcal de l'Alt Penedès i la Denominació d'Origen Penedès organitzen per tercer any l'activitat "Tastets d'arxiu maridats amb vins i clàssic Penedès" que es realitzarà a Vilafranca els dies 7 i 8 de juny.
L'objectiu de l'activitat és que els assistents es puguin endinsar a la cultura del vi mitjançant diferents tipus de documents que custodia l'Arxiu, tot acompanyat d'una narració sobre la història del vi i la terra i d'un tast de diferents vins i clàssic elaborats al Penedès.
En aquest sentit, la sala de consulta de l'Arxiu es convertirà en una sala d'exposició de documents i alhora una sala de tast de vi.
A la part expositiva s'hi mostrarà documentació que forma part de diferents fons documentals de l'Arxiu: originals d'imatges de finals del segle XIX, quan el suport utilitzat era la placa de vidre; textos manuscrits en paper i en pergamí, que van des del segle XI fins al segle XX; i diferents reproduccions ampliades de fotografies.
Tot el material que s'utilitzarà té relació o interès directe amb el món de la vitivinicultura i la seva evolució, i serà utilitzat pel narrador durant el transcurs de l'activitat.
En aquest sentit, s'habilitaran cinc espais diferenciats.
En quatre punts s'exposaran, agrupats per temàtiques, els principals ítems de l'activitat: "El cultiu de la terra", "el treball i economia del vi", "l'elaboració i "la comercialització del vi".
Entre un àmbit i l'altre es realitzaran els tasts de vins i el darrer espai serà utilitzat per realitzar el tast de clàssic Penedès.
L'activitat va dirigida a majors de 18 anys, serà gratuïta, i es realitzarà en dues sessions per a tots els públics, el dia 7 i 8 de juny, a les 19:30 hores de la tarda a la sala de consulta de l'Arxiu Comarcal.
Les places són limitades i és imprescindible realitzar la inscripció prèvia.
Relats judicials sobre la vinya i el vi als segles XVII-XX
El dia 9 de juny és el Dia Internacional dels Arxius i per aquest motiu tots els arxius de Catalunya, organitzen diferents activitats culturals durant la setmana del 3 al 9 de juny.
En aquest marc, l'Arxiu Comarcal de l'Alt Penedès i l'Arxiu Municipal, amb la col·laboració de la Denominació d'Origen Penedès i el Consell Comarcal, organitzen l'activitat "Acusacions, confessions i maldats.
Relats judicials sobre la vinya i el vi.
Segles XVII – XX" que tindrà lloc a l'arxiu els dies 6 i 7 de juny.
L'objectiu de l'activitat és que els assistents tinguin l'oportunitat de conèixer l'Arxiu i els documents que preserva.
En aquesta edició, es vol apropar la història més quotidiana i de costums, de curiositats i de canvis, a través de narracions orals de fets reals, que han provocat conflictes en el món de la vinya i el vi.
Els relats aniran a càrrec dels historiadors Jordi Vidal, Josep Colomé i Josep Ma Masachs
La sala de consulta i el moll de càrrega i descàrrega de l'Arxiu es convertirà en l'escenari dels relats que aniran donant pas al tast de vins, endinsant-nos en un món de sensacions visuals, olfactives i gustatives.
També s'exposaran els documents originals, protagonistes dels relats i que daten dels segles XVII, XVIII, XIX i XX.
L'activitat va dirigida a majors de 18 anys, serà gratuïta, i es realitzarà en dues sessions, els dies 6 i 7 de juny, a les 19.30 hores de la tarda a la sala de consulta de l'Arxiu Comarcal.
Les places són limitades i és imprescindible realitzar la inscripció prèvia.
L'any 1999 la Generalitat de Catalunya va adquirir, en subhasta mitjançant l'exercici del dret de tempteig, el llibre mestre del llinatge noble Foixà i Boixadors que va cedir en dipòsit a l'arxiu.
Aquest document és un dels més significatius dels nombrosos fons patrimonials que conserva l'arxiu.
La informació que conté de les propietats i l'extensió del patrimoni dels senyors del castell de Foixà ens permet també conèixer el contingut d'un fons que malauradament no s'ha conservat.
Títol: Llibre Major de l'arxiu del llinatge noble Foixà i Boixadors del castell de Foixà
Suport material: Paper amb cobertes de pergamí
El llibre conté també arbres genealogics i escuts d'armes
De l'antiga administració senyorial del castell de la Bisbal es conserva aquest llibre del segle XV que conté el registre de les actes i decisions que els funcionaris dugueren a terme entre 1438 i 1440.
Títol: Llibre de registre de la cort de la Bisbal
Suport material: Paper, enquadernat amb pell
Imatge del llibre després de la restauració de l'any 2007
El fons de l'Ajuntament de la Bisbal és el més voluminós dels fons de l'administració local.
Cal destacar que, a banda de ser el nucli originari de l'arxiu comarcal, conté documentació que recula fins el segle XV i les sèries presenten una gran continuitat cronològica.
Títol: Documents del fons històric bisbalenc: llibre de transcripció de privilegis i manual d'acords
Enguany s'ha restaurat el manual.
Els nostres dipòsits contenen un nombre considerable d'imatges que provenen de tot tipus de fons (administració local, patrimonials, etc.) i de col·leccions privades.
Cal destacar el fons Emili Casas, primer fotògraf que obrí un estudi permanent a la Bisbal d'Empordà.
Els negatius i positius són bàsicament del primer terç del segle XX.
També ens han quedat testimonis de diverses tècniques fotogràfiques del segle anterior que es conserven en fons patrimonials.
Títol: Retrat de persona no identificada
Únic daguerrotip de l'arxiu que pertany al fons Salamó.
A més de les col·leccions fotogràfiques, destaquem les col·leccions de pergamins, impresos i plànols.
D'aquests últims, la data més reculada és del segle XIX, malgrat que el nombre de documents d'aquest període no és gaire elevat.
Procedent de l'Arxiu Històric de Girona, aquest document ens mostra el desenvolupament urbà de la capital baixempordanesa.
Títol: Plànol de la Bisbal d'Empordà
Centre i eixample de la Bisbal a meitat del segle XIX
Seu de l'Arxiu Comarcal del Baix Empordà
L'Arxiu Comarcal del Baix Empordà fou un dels primers arxius comarcals de les comarques gironines.
El conveni de creació es va signar el 15 de juny de 1982 i la primera seu fou inaugurada el 12 de març de 1984.
Des d'aleshores fins a finals de l'any 2011, l'arxiu ha ocupat una part del castell medieval de la capital baix empordanesa, concretament, l'ala sud que fou afegida al recinte original en el segle XVI.
L'edifici actual ha estat inaugurat el 9 de juny de 2012, data de la signatura del conveni amb l'Ajuntament del Baix Empordà i el Consell Comarcal del Baix Empordà, que participa en la gestió de l'equipament des de l'any 1991.
El responsable de l'obra ha estat l'arquitecte Jordi Casadevall i Dalmau que també va dirigir les obres de restauració i adequació de la primera seu.
L'Arxiu Comarcal del Baix Empordà conserva el fons municipal de l'Ajuntament de la Bisbal que fou l'origen de la seva creació, els de l'administració autonòmica a la comarca, i els d'altres administracions públiques, institucions públiques i privades i particulars de la comarca.
Tot plegat representava a data de 31 de desembre de 2011 uns 1400 metres lineals de documentació textual més un nombre important d'imatges, plànols i cartells.
Últimament, s'han reproduït digitalment un total de 311.117 pàgines (8,66Tb) de documents textuals i fotografies dels fons històrics, així com de fons no ingressats i de tres publicacions bisbalenques.
17100 Bisbal d'Empordà, la (Baix Empordà)
El llibre d'actes comprèn el període que va del 9 de maig de 1936 al 5 de juny de 1937.
De l'època de la Guerra Civil, la documentació existent en el fons de l'Ajuntament de Montblanc és bastant minsa.
Aquest llibre no es trobava en la documentació del fons de l'Ajuntament, sinó que va anar a parar a la presó Model de Barcelona i el mes d'octubre de 2004 va ser retornat pels seus responsables al consistori montblanquí.
Títol: Llibre d'actes de l'Ajuntament de Montblanc
Llibre d'actes de l'Ajuntament de Montblanc
Aquest llibre de valies es trobava a les dependències municipals de Vimbodí i Poblet en un molt mal estat de conservació.
Amb l'ingrés del seu fons documental a l'Arxiu Comarcal, i amb el concurs de la Subdirecció General d'Arxius i Gestió Documental, es va procedir a la seva necessària restauració.
Títol: Llibre de valies de Vimbodí i Poblet
Llibre de valies de Vimbodí i Poblet
Aquest pergamí, bellament il·lustrat amb una caplletra amb la patrona de Montblanc, la Mare de Déu de la Serra, va ser redactat a Avinyó el 29 de maig de 1363.
És una carta d'indulgències concedida pels bisbes Hug, Esteve i Arnau, de la cúria d'Avinyó, al convent i monestir de Santa Maria de la Serra de Motnblanc.
Ismael Balanyà va salvar diversos documents i altres manuscrits del monestir i de Montblanc de la crema del juliol de 1936.
Títol: C arta d'indulgències concedides al monestir de la Serra
La imatge recull una instantània del trasllat de les despulles dels reis de la corona catalanoaragonesa al monestir de Poblet, procedents de la seu de Tarragona.
La fotografia forma part d'un reportatge realitzat per Vicenç Baldrich, fotògraf montblanquí; el fons del qual va ser lliurat per la seva vídua a l'Ajuntament de Montblanc l'any 2005.
Títol: Fotografia del trasllat de les despulles reials a Poblet
Suport material: positiu fotogràfic paper
L'arribada de les despulles reials al monestir de Poblet
La documentació notarial, juntament amb la municipal, esdevé una font del tot important per a la recerca històrica de tipus local i comarcal.
A l'Arxiu Comarcal de la Conca de Barberà disposem dels fons de l'antic districte notarial de Montblanc, amb la documentació produïda per les notaries de Montblanc, l'Espluga de Francolí, Sarral i Santa Coloma de Queralt.
Els protocols d'aquesta última població s'inicien el 1276.
Seu de l'Arxiu Comarcal de la Conca de Barberà
L'Arxiu Comarcal de la Conca de Barberà (ACCB), integrat a la Xarxa d'Arxius Comarcals de la Generalitat de Catalunya, es va crear el 30 de juliol de 1982 amb la signatura d'un conveni entre el Departament de Cultura de la Generalitat de Catalunya i l'Ajuntament de Montblanc i fou inaugurat el dia 8 de setembre de 1982.
Posteriorment, el 1990, la seva gestió va ser traspassada al Consell Comarcal de la Conca de Barberà.
Té la seva seu a l'antic Hospital de Santa Magdalena, un dels edificis més emblemàtics de Montblanc (s.
Disposa d'una àmplia sala de consulta, amb dotze punts de lectura, quatre dipòsits, espais per al tractament de la documentació i sala de conferències.
A més, l'edifici també compta amb l'antiga capella de l'Hospital, reconvertida convenientment en una esplèndida sala d'actes polivalent.
Atesa la seva condició d'Arxiu Comarcal té la responsabilitat de salvaguardar, conservar, gestionar, tutelar i assegurar l'accessibilitat i la difusió del patrimoni documental de la comarca produït per les diverses institucions i organismes públics de la Conca de Barberà, atès el que disposa la Llei 10/2001, d'arxius i documents.
D'altra banda, mitjançant la signatura de diferents convenis, també s'han incorporat els fons de persones, d'entitats privades i d'associacions.
Destaquen els fons de l'Administració Local (amb 16 fons d'ajuntaments), els notarials (que s'inicien el 1276), els de les cambres agràries, els d'associacions (Associació Medieval de la Llegenda de Sant Jordi de Montblanc, Associació Revista Llum de Barberà de la Conca, Casal Montblanquí, Ràdio Montblanc, etc.), els personals (dels fotògrafs Anton Moix i Vicenç Baldrich) i les col·leccions (de cartells, de fotografies, de manuscrits, de pergamins i, sobretot, les de cinema amateur i les d'Ismael Balanyà i Moix i d'Anton Roselló i Sans).
43400 Montblanc (Conca de Barberà)
L'Arxiu posa a disposició dels centres educatius que ho sol·licitin tot un seguit d'activitats didàctiques adaptades als diferents nivells i estudis.
Una de les activitats més requerides és "Un dia a l'Arxiu" que consta d'una projecció de vídeo i d'explicacions a càrrec dels tècnics arxivers, d'un taller de mostra documental i una visita comentada a les instal·lacions del centre.
També es duen a terme tallers específics de suport a l'elaboració de treballs de recerca de Batxillerat, i es col·labora amb professors per la creació d'unitats didàctiques específiques per cada grup.
Anualment l'Arxiu participa del projecte Eureka impulsat per Centre de Recursos Pedagògics de Mataró.
Una altre proposta és la visita al celler urbà d'època moderna de l'Arxiu, que es complementa amb un material didàctic vinculat a aquest curiòs element patrimonial que es conserva a Can Palauet.
En aquest material didàctic trobareu informació sobre les feines al celler, una visita virtual al celler urbà restaurat de Can Palauet i una breu història del vi al Maresme amanit amb documentació conservada a l'Arxiu Comarcal del Maresme.
Podeu descarregar-vos un quadern per pintar gratuït.
Portal patrimoni cultural i educació
El Grup d'Arxivers del Baix Empordà (ABE) i l'Institut d'Estudis del Baix Empordà organitzen conjuntament l'acte del Dia Internacional dels Arxius
Anar a estudi abans dels seixanta.
Presentació de la mostra virtual preparada pel Grup d'Arxivers del Baix Empordà
Mestres i escoles del Baix Empordà al segle XIX.
Presentació del llibre de Josep Lluís Barrasa editat per l'Institut d'Estudis del Baix Empordà amb la col·laboració del Departament de Cultura de la Generalitat de Catalunya, la Diputació de Girona, el Consell Comarcal del Baix Empordà i la Fundació Mascort.
Josep Lluís Barrasa, autor del llibre
Salomó Marquès, profesor d'Història de l'Educació
Joan Manuel del Pozo, ex-conseller d'Educació i Universitats de la Generalitat de Catalunya
Arxiu Comarcal del Baix Empordà
Hora 19h, Sala de les Corts Catalanes de Sant Francesc, Montblanc
L'historiador montblanquí Josep M. Porta i Balanyà, ha estudiat rigorosament la documentació i la premsa històrica, per tal de resseguir les sortides de les marededeus de la Serra.
Tots els detalls els explica al llibre Les sortides de les marededeus de la Serra de Montblanc (1687-2016).
Devoció i festa, editat per l'Ajuntament de Montblanc.
En aquest sentit, l'autor, analitza les sortides de la Mare de Déu petita i també les de la imatge gran.
També detalla els estralls que la Guerra del Francès va ocasionar al monestir i les grans festes que es van celebrar el 1816 amb motiu del retorn de la imatge gran al seu santuari després de la seva reconstrucció.
D'altra banda, cal destacar que Josep M. Porta, amb la lectura d'aquest llibre, convida a la reflexió per part dels montblanquins, ja que també parla dels orígens decennals de la celebració de les Festes de la Serra, avui commemorades cada 25 anys.
L'acte de presentació del llibre tindrà lloc la setmana vinent, concretament el dissabte dia 15 de setembre, a les 7 de la tarda, a la sala de les Corts Catalanes de Sant Francesc, a Montblanc.
Josep Andreu i Domingo, alcalde de Montblanc, farà la presentació de l'acte.
També hi intervindrà el Mossèn Simó Gras i Solé així com el president de Les festes de la Serra 2016, Toni Cartanyà i Moix.
Josep Gomis i Martí serà l'encarregat de fer-ne la glossa de l'obra que es presenta.
L'Arxiu Comarcal de la Conca de Barberà i l'Ajuntament de Montblanc, organitzen la presentació del llibre Molta terra catalana a l'Havana, de Josep M. Torné.
Valentí Gual Vilà, doctor en Història Moderna i docent a la Universitat de Barcelona, és l'encarregat de presentar el llibre.
L'acte es durà a terme el proper dissabte 6 d'abril, a les 7 de la tarda, a la sala de les Corts Catalanes, a Sant Francesc, Montblanc.
Un cop finalitzi la presentació, se servirà rom cremat a tots els assistents mentre actua el grup d'havaneres Havana Vieja.
Arxiu Comarcal de la Conca de Barberà
L'Arxiu Comarcal, amb la col·laboració de la Unió de Botiguers i Comerciants de Montblanc, endega la segona edició de la campanya d'identificació de fotografies i de difusió dels fons fotogràfics personals dels montblanquins Vicenç Baldrich, Anton Moix i Joan Sabaté.
Es tracta d'una exposició de fotografies d'entre els anys 20 i 60 del segle XX, que tindrà lloc als establiments comercials de la vila ducal.
Amb aquesta campanya, l'Arxiu Comarcal surt al carrer, es dóna a conèixer, difon els seus fons i la ciutadania col·labora en la identificació de fotografies.
Horari d'obertura dels comerços montblanquins
Arxiu Comarcal de la Conca de Barberà
En el marc de la Setmana Internacional dels Arxius, l'Arxiu Comarcal de la Conca de Barberà, amb col·laboració de l'Ajuntament de l'Espluga de Francolí, organitza les VII jornades cinematogràfiques Imatges que fan història.
Enguany, les jornades tindran lloc a l'Espluga de Francolí, a l'auditori Carulla-Font, el proper divendres 7 de juny, a dos quarts de vuit de la tarda.
Es projectaran 5 films enregistrats entre 1934 i 1987 dels autors Josep Albareda, Josep M. Marquès i Josep Pedrol, tots ells, relacionats amb la vila.
Amb aquestes jornades, l'Arxiu Comarcal pretén incidir amb la importància de la recuperació de pel·lícules antigues i la preservació d'aquest patrimoni documental audiovisual.
19.30h a lauditori Carulla-Font de l'Espluga de Francolí
Arxiu Comarcal de la Conca de Barberà
L'Arxiu Comarcal de la Conca de Barberà, juntament amb l'Ajuntament de Solivella, presenten la digitalització del llibre de la riquesa general de Solivella de 1818.
El document, conservat a l'Arxiu Comarcal, és un dels més antics del fons municipal de Solivella i l'empresa Artyplan, que té molt bones relacions amb la vila, l'ha digitalitzat de manera gratuïta.
El proper diumenge, a dos quarts de dotze, al local del sindicat, tindrà lloc l'acte de presentació, on hi assistirà el director de l'Arxiu Comarcal de la Conca de Barberà, Josep M. Porta, l'alcalde de Solivella, Enric Capdevila i la responsable de l'empresa Artyplan, Rosa Sans Travé.
Exposició de fotografies i xerrada
Per segon any consecutiu, l'Ajuntament de Rocafort de Queralt ha convidat a l'Arxiu Comarcal de la Conca de Barberà a participar a la XXIV Setmana Cultural organitzada pel consistori i emmarcada dins els actes de la Festa Major.
En aquesta ocasió, Sònia Gual i Núria Vilà presentaran una exposició de fotografies, relacionades amb el poble i d'altres de curioses pertanyents a diferents fons custodiats a l'Arxiu Comarcal.
L'exposició es completarà amb una mostra de material d'arxiu utilitzat per a la conservació dels documents atenent la seva naturalesa i també hi haurà una mostra de diferents documents fotogràfics de diferents suports.
Per una banda, Gual parlarà de la informació que se'n pot extreure de les fotografies i la importància que aquest tipus de documentació té en la investigació històrica; per l'altra, Vilà, parlarà sobre la conservació de fotografies, què es fa a l'arxiu per vetllar per aquest tipus de documents que contenen informació no textual i donarà unes pinzellades sobre què es pot fer a casa per evitar que els arxius fotogràfics en mans dels particulars es deteriorin.
El director de l'Arxiu Comarcal de la Conca de Barberà presentarà el llibre
Aquest divendres dia 22 de novembre es presenta el llibre Guia de Solivella.
L'acte tindrà lloc a la sala de l'antic Cafè del Sindicat de Solivella a les 7 de la tarda.
Aquesta obra forma part de la col·lecció Els llibres de la Medusa de la Diputació de Tarragona.
Col·lecció Ramon Berenguer IV, núm. 13.
Es tracta d'una aproximació, en tots els seus vessants, a la localitat de Solivella.
En diversos capítols s'analitza bastament el municipi, el poble, el terme, la gent, l'activitat econòmica, el passat històric, el patrimoni cultural, els equipaments i els serveis i itineraris d'interès.
La presentació del llibre anirà a càrrec del director de l'Arxiu Comarcal de la Conca de Barberà, Sr.- Josep M. Porta Balanyà, i del seu autor, Gabriel Serra Cendrós.
També hi intervindrà l'alcalde Solivella, Sr.
Jaume Bergadà Garcia i la presidenta de la Diputació de Tarragona, Sra.